प्रख्यात शिक्षाविद आ अवकाश प्राप्त प्रधानाध्यापक कृष्णकांत झा के निधन सँ इलाका मे शोक के लहर दौरि गेल। - मिथिला दैनिक\nHome टटका समाद मधुबनी. प्रख्यात शिक्षाविद आ अवकाश प्राप्त प्रधानाध्यापक कृष्णकांत झा के निधन सँ इलाका मे शोक के लहर दौरि गेल।\nप्रख्यात शिक्षाविद आ अवकाश प्राप्त प्रधानाध्यापक कृष्णकांत झा के निधन सँ इलाका मे शोक के लहर दौरि गेल।\nमणिकांत झा, मधुबनी ४ अगस्तः- प्रख्यात शिक्षाविद आ अवकाश प्राप्त प्रधानाध्यापक कृष्णकांत झाक निधन बुध दिन हुनक पैतृक गावँ मधुबनी जिलाक बेनीपट्टी प्रखंडक मनपौर गावँ मे भ' गेलैंन्ह । ओ ८४ वर्ष के छलाह आ अपना पाछू चारि टा बेटा आ दू बेटी सहित पोता- पोती,नाइत- नातिन सँ भरल पुरल परिवार छोरि गेलाह अछि । हुनक अंतिम संस्कार काल्हि मनपौर गावँ मे कएल गेलैन्ह,हुनक अंतिम संस्कार मे बहुत संख्या मे ग्रामीण आ पास परोश के लोक भाग लेलैन्ह । मुखाग्नि जेठ बेटा प्रभाकर झा देलखिन्ह ।\nश्री झा के निधन निधन सँ इलाका मे शोक के लहर दौरि गेल आ इलाका के लोक एकरा अपूर्णीय क्षति बतेलैन्ह ।\nमृतक के पौत्र दरभंगा मे पदस्थापित बिहार पुलिस के सब इंस्पेक्टर पंकज झा जनौलन्हि जे हुनक दादा जी अपना जमाना मे जानल मानल फुटबॉल खिलाड़ी छलखिन्ह आ पूरा छेत्र मे नीक गोलकीपर के रूप मे जानल जाइत छलखिन्ह । ओ हिनक निधन सँ गावँ सँ फुटबॉल के एक युग के समाप्ति भ' जेनाइ बतेलैन्ह,श्री झाक निधन पर शोक व्यक्त करइ बला मे शांति कुमार ठाकुर,भोगेन्द्र नारायण झा,सूर्यनारायण झा,दिवाकर झा आदि के नाम प्रमुख अछि।\nTags # टटका समाद # मधुबनी.\nLabels: टटका समाद, मधुबनी.
